Cimlänsk

Cimlänsk () om Venäman lidn da lidnankund Rostovan agjan päivnouzmas, Volgodonskan pohjoine ezilidn. Se om agjan kaikiš penemb lidn eläjiden lugun mödhe, om Cimlänskan rajonan administrativižeks keskuseks da palaks.

 Istorii 
Ezmäine kozakišton Ust'-Ciml-lidnut () mainitase vspäi 1672, möhemba Cimlänskai-stanic. Nimitihe sijadusen mödhe Ciml-jogen lanktendanno Donha (, nüg. 186 km pitte, ende 207 km). Šingotihe vinmarjan kazvatandal i jogavoččil jarmankoil. Vll 1950−1952 sirtihe stanicad udhe nügüdläižhe sijha Kumšackai-stanicale Donan oiktal randal; toine stanic mugomanke nimitusenke om olmas kaks'tištkümnes kilometras lodeheze lidnaspäi. Cimlänskan GES om saudud vll 1949−1954 türmatud mehiden vägil. Endevanh stanic i Cimlan jogensu oma upotadud. Vl 1950 kätihe stanicad Cimlänskii-radnikžiloks. Vspäi 1961 se om lidnan statusanke, Cimlänsk-nimitusenke.

Cimlänsk šingotase laivanmehanižel (gruntpompad i laivad niileCimlänskan laivanmehanižen tegimen sait (csmz.ru). ) i mašinansauvomižen tegimil, sömtegimištol (vintegim, kalakombinat), elektrusen tehmižel (Cimlänskan GES) i kalankazvatusel. Volgodonskan eläjiden lebunsija, mineraližen veden purtked.

 Geografijan andmused 
Lidn sijadase rajonan päivlaskmaižen palan suviröunanno, Kumšak-jogensunno ( 121 km pitte) i Cimlänskan vezivaradimen päivlaskmaižel randal (Don-jogen oiged randpol'), 70 m ü.m.t. keskmäižel korktusel. Vezivaradimen pind om 35 m ü.m.t. kortte.

Matkad Rostovhasai Donal om 186 km päivlaskmha-lodeheze orhal, 237 km avtotel vai raudtel. Lähembaine lidn om Volgodonsk Donan vastrandal, viž kilometrad suvhe orhal, avtotedme vai raudtedme. Cimlänskai-raudtestancii radab vspäi 1951.

 Tobmuz 
Cimlänsk om lidnankundan üks'jäižeks eländpunktaks.

Lidnankundan tobmuden pämez' om sen Deputatoiden suiman ezimez', edel vn 2016 kül'mkud Administracijan pämez' oli lidnan pämehen. Edeline Deputatoiden suiman ezimez' om Tat'jana Krahmalec (kül'mku 2016 — reduku 2021). Lidnan Administracijan pämez' om Pavel Razumovskii vn 2021 redukuspäi. Edeližed lidnan Administracijan pämehed oma Nikolai Jeršov (reduku 2018 — reduku 2021), Vitalii Poläkov (radoi vn 2018 sügüz'kuhusai). 

 Eläjad 
Vl 1939 stanican ristitišt oli 4 400 eläjad. Vn 2010 Venäman rahvahanlugemižen mödhe lidnan eläjiden lugu oli 15 028 ristitud, rajonan nell' ühesandest, vn 2021 — 14 731 ristitud. Kaik 14 558 eläjad oli lidnas vl 2017. Kaikiš suremb lidnan ristitišt oli 16 300 eläjad vl 1996.

Rahvahad (ozutadud rahvahudenke vl 2010): venälaižed — 93,2 %, ukrainalaižed — 1,9 %, toižed rahvahad — 4,9 %.

Ortodoksižen hristanuskondan koume pühäpertidCimlänskan pühäpertid sobory.ru-saital.  om saudud lidnas: ph. Mikulai-čudonsädajan jumalanpert', ph. Panteleimon-spravitajan jumalanpert', üks' časoun'.

 Openduz 
Lapsiden opendusen aluzkundad oma päivkodid, keskškolad.

Lähembaižed professionaližen opendusen aluzkundad ratas Volgodonskas.

 Galerei 

 Homaičendad 

 Irdkosketused 
 Lidnan tobmuden aluzkundoiden sait (tsimlyansk-gorod.ru) 

Kategorii:Venäman lidnad
Kategorii:Eländpunktad kirjamišton mödhe
Kategorii:Rostovan agjan lidnad
*